पुलिस ने नए सिरे से खंगाली केस डायरी,आरोपी गए जेल
शंकराचार्य इंस्टीट्यूट के संचालक अभिषेक मिश्रा की शार्ट पीएम रिपोर्ट आ गई है। शार्ट पीएम रिपोर्ट में अभिषेक के सिर पर चोट लगने का जिक्र नहीं है। दैनिक भास्कर ने इसका खुलासा किया। पुलिस के खुलासे और रिपोर्ट में विरोधाभाष होने पर शनिवार को दिनभर पुलिस माथापच्ची करती दिखी। पुलगांव थाने के बंद कमरे में चार घंटे तक क्राइम ब्रांच और पुलगांव पुलिस इस मामले में आई रिपोर्ट को स्डटी करती रही। उसके बाद केस डायरी को मजबूत करने के लिए रिपोर्ट में नजर आने वाली खामियों को दूर करने में जुट गई। इसके बाद क्राइम ब्रांच की टीम दोनों आरोपियों विकास जैन और अजित सिंह को लेकर रायपुर गई। वहां उन्होंने फिर से पड़ताल की। पुलगांव पुलिस की माने तो ये एक प्रासेस है, जब भी किसी आरोपी को कोर्ट में पेश किया जाता है तो केस डायरी की स्डटी की जाती है।
आरोपी 7 तक रिमांड पर: विकास जैन और अजित सिंह को शाम 6 बजे जज सुमित कुमार हर्षियाना की कोर्ट में पेश किया। इसके बाद पत्रकारों ने कई सवाल किए लेकिन आरोपियों ने कोई जवाब नहीं दिया। जज ने दोनों को 7 जनवरी तक न्यायिक अभिरक्षा में जेल भेज दिया।
अब सामने आएगा सच
पुलिस के आला अधिकारियों की माने तो शार्ट पीएम रिपोर्ट सामने आने के बाद जो चौंकाने वाले तथ्य सामने आए हैं उसके बाद नए सिरे से पूछताछ शुरु की गई है। इसमें आरोपियों से न्यायिक अभिरक्षा के दौरान पूछताछ कर हत्या की मुख्य वजह तलाशेगी। इसके लिए आरोपियों को फिर से रिमांड पर लिया जा सकता है। पुलिस पूरे मामले में डिटेल पीएम रिपोर्ट आने का इंतजार भी कर रही है। जिसमें मौत का कारण स्पष्ट होगा।
केस डायरी बनाई
आरोपी को पेश करना था, इसलिए जल्दी-जल्दी केस डायरी तैयार की जा रही थी। क्राइम ब्रांच की टीम भी आई थी। वह मदद कर रही थी। आरोपियों को रायपुर भेजा गया था, स्थान चिह्नित करने के लिए लेकिन वहां पर कुछ मिला नहीं है। व्यवधान से बचने कमरा बंद किया गया था पीके साहू, थाना प्रभारी पुलगांव
मजदूरों की तलाश क्यों नहीं आरोपियों ने जहां-जहां से सबूत बरामद करवाए, पुलिस ने किए। पुलिस ने हर सबूत को बरामद करने के लिए आरोपियों से निशानदेही मांगी। सबूत बरामद करने के लिए उन्हें लेकर शहर में घूमती रही। लेकिन गड्ढा खोदने वाले मजदूरों के लिए निशानदेही नहीं मांगी।
15 साल का अनुभव कह रहा- हमने देखा शव पर चोट नहीं थी जो मजदूर पिछले 15 सालों से गड्ढा खोदकर पुलिस के लिए शव बरामद करते आ रहे हैं। उन अनुभवी आंखों को भी अभिषेक का शव देखने के बाद आरोपियों की कहानी पर भरोसा नहीं है। उन मजदूरों ने कहा कि उन्होंने अभिषेक के शव को बारीकी से देखा उसके सिर पर तो क्या, शरीर पर कहीं चोट के निशान नहीं थे।
जो कार 23 को भट्ठी थाने में वह 25 को अपार्टमेंट से हुई बरामद आरोपी विकास जैन की कार क्वांटो क्रमांक सीजी -07 एएल 4477 जो 23 नवंबर को भट्ठी थाने में खड़ी थी। पुलिस ने उसे 25 नवंबर को विकास के निवास स्थान चौहान टाउन के अपार्टमेंट से उसी की निशानदेही पर बरामद किया। इसकी वजह चाहे जो भी हो पर साक्ष्यों को घटना स्थल से हटाना और फिर वहीं ले जाना उन्हें प्लांट करने जैसी स्थिति उत्पन्न करते हैं।
नहीं देखे गड्ढा खोदने वाले मजदूर आरोपियों ने गड्ढा 9 नवंबर से तीन चार दिन पहले खोदा जाना बताया है। जबकि इस मकान के ठीक सामने लांड्री का काम करने वाली महिला बताती है कि वह इस मकान के सामने ही सुबह से शाम तक कपड़े प्रेस करती है। उसने 1 नवंबर के पहले और उसके बाद में इस घर में किसी मजदूर को दिन में गड्ढ़ा खोदते नहीं देखा।
पोस्ट मार्टम रिपोर्ट ही नहीं और भी तथ्य कह रहे... कहानी कुछ और
पुलिस आरोपियों को रायपुर ले गई, कुछ औऱ साक्ष्य जुटाने का दावा
क्या क्रॉसचेक किए बगैर हुआ खुलासा?
पुलिस अधिकारियों का कहना है कि क्राइम ब्रांच की टीम आरोपियों को रायपुर लेकर गई। जहां जाकर वारदात से संबंधित एक-एक स्थान को फिर से चिह्नित किया। टीम आरोपियों को लेकर उस मोबाइल दुकान पर भी पहुंची जहां से आरोपियों ने मोबाइल के प्री एक्टीवेटेड सिम खरीदे थे। इसके पहले भी क्राइम ब्रांच की टीम आरोपियों को लेकर कई बार रायपुर जा चुकी है। साक्ष्य भी जुटाये गये थे। अब फिर आरोपियों को लेकर रायपुर जाना पुलिस की कार्यप्रणाली पर संदेह पैदा करता है। क्या पुलिस ने जब आरोपियों से पूछताछ की थी तो बिना पड़ताल ही खुलासा कर दिया था।
आरोपी विकास जैन व अजित को कोर्ट ले जाती पुलिस।
क्राइम ब्रांच रही हलकान
सुबह 11.30 बजे पुलगांव थाने पहुंची
चार घंटे तक केस डायरी स्टडी करने के बाद आरोपियों को ले गये रायपुर
शाम 6 बजे कोर्ट में किया पेश, न्यायाधीश ने 7 जनवरी तक भेजी रिमांड पर।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva